Kursusse SKB en Excelsus Junie-Julie 09
Woensdag, 22 Januarie 2020
Ons het 9 gaste aanlyn
Hierdie week 283
Verlede week 739
Hierdie maand 2127
Alle dae 625876
Jou IP: 18.210.24.208
Today: Jan 22, 2020
Tuis Vennote Excelsus Kursusse SKB en Excelsus Junie-Julie 09
Geskryf deur Chris van Wyk	|	28 Mei 2009
Posted in Vennote	- Excelsus
Die Sentrum vir Kontekstuele Bediening
Jy word vriendelik uitgenooi na ons volgende geleenthede/kursusse vir voortgesette bedieningsontwikkeling wat in Junie en Julie begin. Vir detail kan jy die betrokke kursus op die webbladsy van die Sentrum vir Kontekstuele Bediening (www.ccm.up.ac.za) oproep by Afrikaans >akademiese programme@.
Doel van die kursus:
Prediking is een van die belangrikste maar tegelyk ook een van die mees uitdagende bedienings in die Kerk. Die doel van hierdie kursus is om leraars verder toe te rus en te motiveer om effektief te kommunikeer wanneer die evangelie binne die Suid-Afrikaanse konteks in die vorm van prediking oorgedra word.
Wie mag inskryf:
Persone met ‘n graad of ‘n gevorderde (drie jaar) diploma in teologie; ook persone wat ten minste 30 krediete versamel het deur die nodige aantal basiese kursusse by hierdie Sentrum te voltooi.
Nota: Hierdie kursus word slegs in Engels aangebied.
Struktuur en duur van die kursus:
Die kursus strek oor een jaar. Gedurende hierdie jaar word twee periodes van kontakonderrig bygewoon. Tuiswerk-opdragte maak deel van die kursus uit. Toetsing vind tydens die kontakweke plaas.
Datums van die kontakweke:
Week 1: 01 - 04 Junie 2009 Week 2: 12 - 15 Oktober 2009
Teologie Gebou, UP kampus.
Prof Hennie Pieterse, Dr James Kirkpatrick (OT), Prof Dirk vd Merwe (NT), Prof Malan Nel (week 2)
Vir detail: www.ccm.up.ac.za
In Suid-Afrika is ons in die gelukkige posisie dat daar steeds heelwat geleenthede is vir leraars om radio-boodskappe te lewer. Die huidige vereistes by die SAUK is dat leraars wat radio-boodskappe wil lewer, in staat moet wees om die radio as medium te benut. Daarbenewens moet hulle weet watter vereistes radio-prediking stel en die eiesoortige kenmerke van die radio as 'n kommunikasiemedium kan aanwend in hul voorbereiding en lewering van die boodskappe.
Hierdie kursus is daarop gerig om leraars en teologiese studente in staat te stel om met kundigheid die korrekte voorbereiding vir radio-uitsendings te doen en op innoverende en kommunikatiewe manier die radio te benut. Tydens die kursus word kursusgangers blootgestel aan alternatiewe wyses om die evangelie oor die radio te bring as net prediking.
George: 01 - 03 Junie 2009 (Adres word by inskrywing verskaf)
Die bediening aan kinders en jongmense in Suid- en Suider Afrika is ‘n groot uitdaging. Deur hierdie kursus word leraars en ander jeugleiers opgelei en gemotiveer om ‘n effektiewe bediening aan klein kinders, tieners en jongmense te behartig binne die Suid- en Suider Afrikaanse konteks.
Nota: Studente wat kwalifiseer om in te skryf vir ‘n Meestersgraad by die Fakulteit
Teologie, Universiteit van Pretoria, kan hierdie kursus aanbied as deel van ‘n gestruktureerde Meestersgraad in Praktiese Teologie.
Die kursus strek oor twee jaar. Gedurende hierdie tydperk is daar vyf periodes van kontakonderrig (Meestersgraad studente woon ook in die Fakulteit ‘n seminaar oor navorsing by). Tuiswerkopdragte maak deel van die kursus uit. Toetsing vind tydens die kontakweke plaas.
Kontakonderrig begin op die volgende datums, en duur telkens vier dae:
Week 1: 8 - 11Jun 2009 Week 4: 28 - 30 April 2010
Week 2: 14 - 17 Sept 2009 Week 5: 26 - 29 Julie 2010
Week 3: 01 - 04 Febr 2009
‘teologiese wandel ......stadswandel'
Ontdekking van nuwe maniere om kerk
te wees in stedelike kontekste
Doel van die kursus
Regdeur die wêreld het stede die enjins geword wat amper elke aspek van ons wêreld-gemeenskap aandryf van ons mikro-en makro-ekonomieë tot die klere wat ons dra en dít wat ons, ons kinders leer. Stede het die spilpunte geword waarom ons regerings en besigheidsektore wentel. Hiér vind ons ook die vernaamste afsetgebiede van amper enigeiets: van verpakte katoenbolletjies tot
Dit het ook die enjin geword wat ons denke oor kerk en teologie aandryf omdat ons in die stad ‘n natuurlike laboratorium aantref van amper elke denkbare menslike kondisie. In die stad vind ons die arme en die ryke en die sg. middelklas; ons vind hiér plaaslike Suid-Afrikaners en vreemdelinge; gesonde mense en baie siekes; die aanvaarbares en die onaanvaarbares; dié wat huise het en die haweloses. Hiér hoef ons nie te gaan soek vir die sosiale "Goliats"
van ons tyd nie. In die stad kom hulle ons tegemoet en in ons ontmoetings word ons teologie en kerkmodelle uitgedaag, en as ons sterk en oop genoeg is, verander en versterk.
Ds Francois Smit en talle kenners uit Suid-Afrika en Afrika
08 - 10 Junie 2009
Plek: Bosmanstraat, Pretoria.
Opleiding van mentors
Pastors beleef dikwels dat hulle in hulle eie persoonontwikkeling stagneer. Dit is een ding om kennis op 'n wye front te ontwikkel, maar waar kry hy of sy objektiewe terugvoer en insette wat hulle lewens kan verander.
Die kursus het dan ten doel om leraars op te lei om mentors te kan wees vir ander in die bediening, maar ook om 'n mentorsprogram vir hulle gemeentes te ontwikkel.
Dr Johan van den Heever.
Plek: Teologie Gebou, UP.
Datum: 09 - 11 Junie 2009
Leraars en ander beraders word dikwels oorweldig deur die behoefte aan emosionele, geestelike en verhoudingsmatige genesing in ons samelewing. In hierdie kursus word die teorie en praktyk van narratiewe pastorale sorg en berading geïntegreer. Studente word toegerus om hoop en genesing in 'n wye verskeidenheid van situasies te bring - situasies wat eie is aan die Suid-Afrikaanse samelewing.
Persone met 'n graad of 'n gevorderde (drie jaar) diploma in teologie; ook persone wat ten minste 30 krediete versamel het deur die nodige aantal basiese kursusse by hierdie Sentrum te voltooi.
Nota: Studente wat kwalifiseer om in te skryf vir ŉ Meestersgraad by die Fakulteit
Teologie, Universiteit van Pretoria, kan hierdie kursus aanbied as deel van ŉ gestruktureerde Meestersgraad in Praktiese Teologie.
Die kursus strek oor twee jaar. Gedurende hierdie tydperk is daar vyf periodes
van kontakonderrig (Meestersgraad studente woon ook in die Fakulteit ŉ seminaar oor navorsing by). Tuiswerkopdragte maak deel van die kursus uit. Toetsing vind tydens die kontakweke plaas.
Week 1: 20 - 23 Jul 2009 Week 4: 26 - 29 Jul 2010
Week 2: 26 - 29 Okt 2009 Week 5: 8 - 11 Nov 2010
Week 3: 1 - 4 Maart 2010
Prys: R2 000
RENTMEESTERSKAP EN FINANSIËLE BESTUUR
Om gemeenteleiers toe te rus met finansiële bestuursvaardighede, te help om Bybelse beginsels van rentmeesterskap toe te pas en om begrotings op ‘n nuwe manier op te stel.
Struktuur van die werkswinkel:
Hierdie kursus word in Engels aangebied. Dit strek oor drie dae. ‘n Tuiswerk opdrag moet voltooi word. Evaluering vind plaas gedurende die kontakweek.
Datum: 21 - 23 Julie 2009
Opleiding van induksieleiers: : 29-31 Julie 2009 (Afrikaans) en 5-7 Augustus 2009 (Engels)
As deel van die totale versorging van predikante bepaal die A-Z beleid dat die inskakeling van nuwe predikante by hulle gemeentes noodsaaklik is. Die Noordelike Sinode het 'n inskakelingsprogram (induksieprogram) ontwikkel wat al die afgelope vier jaar baie suksesvol toegepas is om nuwe predikante by hulle gemeentes in te skakel. In die afgelope jaar is Induksieleiers ook in die Wes-Kaap en Oos-Kaap Sinodes opgelei en die program word ook daar geïmplimenteer.
Hierdie program is nou verfyn en word nou deur die Sentrum vir Kontekstuele Bediening by die Universiteit van Pretoria aangebied as 'n gevorderde kursus vir fasiliteerders wat hulle in induksieleiding en spanbou wil bekwaam. Die kursus vind plaas 29 - 31 Julie 2009 (Afrikaans) en 5 - 7 Augustus 2009 (Engels) by die NG Kerk Kameeldrif. Dit kos R1250.00 per persoon wat kursusmateriaal, persoonlikheidstoetsing en etes insluit. Dit word aanbeveel dat sinodes 'n span van nie meer as vyf predikante stuur om as induksieleiers opgelei te word om die prosesse in hulle eie sinodes te fasiliteer.
Registrasievorms is op die web beskikbaar by www.ccm.up.ac.za of kontak Suki van Jaarsveld by Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien
Kontak gerus die kursusleier, dr Roelf Opperman vir enige verdere navrae (sel:0823351156).
Wie leef, leer. Wie leer, leef.
Jy is welkom as student by die Sentrum. Kontak ons gerus.
Ons hoop om jou in een van ons geleenthede vir voortgesette bedieningsontwiikkeling te sien.
Direkteur: Sentrum vir Kontekstuele Bediening
Ferdi Clasen: Programkoördineerder: Excelsus